Ռազմական շքերթներ Բաքու քաղաքում

Այս հոդվածում ներառված են միայն այն ռազմական շքերթները, որոնք սկսած 1918 թվականից տեղի են ունեցել Բաքու քաղաքում։

Ադրբեջանի Դեմոկրատական Հանրապետություն

1919 թվական 
Առաջին ռազմական շքերթը Ադրբեջանի Ժողովրդավարական Հանրապետությունում տեղի է ունեցել 1919 թվականի մայիսի 28-ին ի նշան ԱԴՀ-ի կազմավորման։ Շքերթը կայացել է ներկայումս Թանգարանային կենտրոնի շրջակայքում։

Ադրբեջանի Հանրապետություն

1992 թվական 
Բաքվի պատմության երկրորդ և Ադբեջանի Հանրապետության պատմության առաջին շքերթը անց է կացվել 1992 թվականի հոկտեմբերի 9-ին։ Շքերթը կայացել է Ազատության հրապարակում ի նշան Ադրբեջանի զինված ուժերի կազմավորման։

2008 թվական  
Հերթական շքերթը կայացել է 2008 թվականի հունիսի 26-ին ի նշան ազգային բանակի կազմավորման 90 ամյակի։ Շքերթին մասնակցել է 4500 զինծառայող և մի քանի տասնյակ տարբեր տիպի զինվորական տեխնիկա։

2011 թվական 
Երրորդ շքերթը կայացել է 2011 թվականի հունիսի 26-ին, որը նվիրված էր Ադրբեջանի անկախության 20 ամյակին, որին մասնակցել է մոտ 6000 զինծառայող։

2013 թվական 
2013 թվականի հունիսի 6-ին Ադրբեջանում տեղի ունեցավ չորրորդ շքերթը, որը նվիրված էր ազգային բանակի կազմավորման 95 ամյակին։

2018 թվական 
2018 թվականին Բաքվում անց է կացվել երկու ռազմական շքերթ։ Առաջինը կայացել է հունիսի 26-ին, որը նվիրված էր ազգային բանակի 100 ամյակին, շքերթին մասնակցել է 4000 զինվորական, 240 միավոր ռազմական տեխնիկա և 70 ինքնաթիռ, ինչպես նաև մասնակցում էին թուրքական բանակի զորամիավորումներ և թուրքական բանակի F-16 կործանիչներ.

2018 թվականի երկրորդ զորահանդեսը կայացել է սեպտեմբերի 15-ին, որը նվիրված էր Կովկասի իսլամական բանակի կողմից Բաքվի ազատագրման հերթական տարեդարձին։ Զորահանդեսին մասնակցել են Իլհամ Ալիևը և Թուրքիայի նախագահ Ռեջեփ Թայիփ Էրդողանը. Թուրքական զինված ուժերի «Մեխտերան» անսամբլը կատարել է ադրբեջանական «Ասկերի մարշ» ստեղծագործությունը։

2020 թվական 
2020 թվականի դեկտեմբերի 10-ին Բաքվում կայացավ ռազմական շքերթ ի նշան Արցախյան երկրորդ պատերազմում Ադրբեջանի տարած հաղթանակի։ Շքերթին մասնակցել է ավելի քան 3000 զինծառայող և մոտ 150 միավոր ռազմական տեխնիկա, որոնց թվում առկա էր ՊԲ-ից որպես ռազմավար վերցված զինտեխնիկա։ Շքերթին որպես հյուր հրավիրված էր Թուրքիայի նախագահ Ռեջեփ Թայիփ Էրդողանը։

Ծանոթագրություններ

Արտաքին հղումներ 

 Военный парад в Баку 26 июня 2018 года
 Военный парад в Баку 15 сентября 2018 года

Ադրբեջանի զինված ուժեր